cyanic-selkie/wikianc huggingface dataset:
Gaveøkonomi
Det tredje nøkkelementet, ritualer og symbolikk, kjennetegnes av regelstyrte aktiviteter og symbolske uttrykk som ivaretar gavesystemet på et kollektivt plan. Et eksempel her er Potlatch-ritualet blant nordamerikanske indianere, hvor høvdingene blant annet ga bort store deler av sin egen rikdom til sin egen stamme. Dette styrket både grupperelasjonene i stammen, samtidig som høvdingen styrket sin posisjon gjennom å demonstrere rikdom og gavmildhet. Mauss' teorier om gaveøkonomier har blitt brukt av teoretikere helt fram til vår tid, spesielt innen forbrukerforskning.
Historie
Teoriene fra antropologien er også blitt brukt av historikere for å forstå økonomien i førmoderne tid. Før kapitalismen og industrialiseringen var gaveutveksling en viktig del av økonomien og det politiske spillet. Ledere som høvdinger og konger kunne gi gaver til andre personer av samme rang, eller til undersåtter. En gave måtte ikke nødvendigvis besvares med en gave, men kunne også gjengjeldes med politisk støtte eller andre tjenester.
Sørgmodighet
Sørgmodighet, sørgelighet eller tristhet er et humør karakterisert av følelser av ufordelaktighet og tap. Folk blir ofte stille når de er sørgmodige, de blir mindre energiske og mer tilbaketrukne. Tristhet er ansett som det motsatte av glede, og ligner følelsene bedrøvelse, sorg, elendighet og melankoli. Filosofen Baruch de Spinoza definerte tristhet som overgangen for en person fra en stor fullkommenhet til en mindre en.
Sørgmodighet er et midlertidig dårlig humør, mens depresjon er karakterisert ved et vedvarende og intenst dårlig humør, og også sammenbrudd i ens evne til å fungere i dagliglivet.
Anne Rosellini
Anne Rosellini er en amerikansk filmprodusent og manusforfatter. Hun ble Oscar-nominert for manuset til Winter's Bone (2010), som hun skrev sammen med regissør Debra Granik og som var basert på romanen til Daniel Woodrell, en film hun også produserte.
I 1999 begynte hun i Atom Films, der hun jobbet med innkjøp av film.
I 2001 flyttet hun til New York City og begynte som filmprodusent. Hennes første film var Debra Graniks debutfilm Down to the Bone (2004).
Alexandra Dahlström
Alexandra Dahlström har dessuten studert til tolk og spesialisert seg på russisk og italiensk. Hun var tolk under innspillingen av Fucking Åmål-regissør Lukas Moodyssons film Lilja 4-ever.
Helluopapua
Helluopapua er en slekt av biller i familiegruppen løpebiller.
Utseende
Middelsstore, lange og slanke, litt flate, blanke, mørke løpebiller. Kjevene er forholdsvis lange og sigdformede. Fasettøynene er forholdsvis små, antennene perlekjede-formede og noe lengre enn hode + pronotum. Pronotum er rundet, kraftig innsnevret mot roten slik at det er omtrent dobbelt så bredt ved forkanten som ved bakkanten. Dekkvingene er jevnbrede.
Utbredelse og økologi
Slekten er utbredt på Ny-Guinea.
Áivan
Áivan (nordsamisk for prima eller utmerket) er en samisk rapgruppe fra Kautokeino, Tysfjord og Målselv bestående av artistene Isak Ailo Gaup, Jørgen Mikkel Bals, Johan Anders Paulsen og Håvard Nuhtte Sara. Gruppen er regnet som de første som introduserte rapmusikk på nordsamisk i 1999 og den første rapgruppen som fremførte på samisk. Gruppen har innflytelse fra amerikansk boom bap og generelt fra det amerikanske hiphop-miljøet. Kjennetegnet ved deres musikk er at de blander amerikansk og samisk kultur og språk.
Historie
Gruppen ble etablert i 1999 under navnet B.W.A. som da laget rapmusikk på flere språk som engelsk og norsk. Det var først i 2005 da gruppa laget låta «Buolvvas bulvii» de fikk lokalt gjennombrudd i det samiske miljøet. Da gruppen begynte å skrive låter helt og holdent på nordsamisk laget de en mixtape som aldri ble publisert offentlig, men som ble en kultklassiker i Sápmi.
I 2007 byttet de navn til Áivan, for å få en ren samisk identitet. Det var også da gruppa laget sin andre mixtape som heter «Álgu».
Áivan var også de første som tok i bruk joik i samisk rapmusikk, blant annet i kultklassikeren «Corona» som er ansett for å være en kjent festlåt i Sápmi.
Siden «Álgu» har gruppa sporadisk publisert og laget musikk før de i 2022 utga Luoddaearru EP. Det var i 2022 de også gjorde en comeback på scenen under Samisk påskefestival i Kautokeino.
Fluks
Fluks (fra latin flux: flyt, strømning) er et mål for transport av en størrelse gjennom en tenkt eller virkelig flate. Begrepet brukes i fysikk og anvendt matematikk. Da benyttes ofte den greske bokstaven Φ for fluks som er en skalar størrelse.
I dagligtale kan man også høre at fluks blir benyttet til å angi hvor mange biler som passerer en bomstasjon i timen, hvor mange mennesker som hvert minutt går inn i en bygning og for andre, lignende situasjoner.
En strømning er karakterisert ved en viss størrelse og en bestemt retning i hvert punkt og beskrives derfor ved et vektorfelt. Kalles dette F, er fluksen gjennom en liten flate med areal dS
Deja Young
Deja Young (født 10. juni 1996 i Mesquite i Texas) er en funksjonshemmet friidrettsutøver fra USA, som konkurrerer i sprintløp, i klassen T46. Hennes fremste internasjonale meritter er gull på 100 meter (T47) fra Para-VM i 2015, og gull på både 100 og 200 meter fra Paralympiske sommerleker 2016 i Rio.
Fluks
når man innfører flatevektoren d S = dS n hvor enhetsvektoren n står vinkelrett på flateelementet dS. Er dette en del av en større flate, kan fluksen gjennom hele flaten finnes ved integrasjon. Når vektorfeltet er konstant, blir fluksen gjennom en flate med areal S derfor Φ = F⋅S.
Deja Young
Hun har medfødt skylderdystoki, som har gitt nerveskade (plexus brachialis) i høyre skulder, som begrenser bruken hennes av høyre arm.
Meritter
Young vant både 100 og 200 meter ved USA-mesterskapet i para-friidrett 2015. Hun deltok ved Para-VM i friidrett 2015, og vant der 100 meter i klassen T47, og fikk sølv på 200 meter, bak cubanske Yunidis Castillo.
Fluks
Begrepet fluks opptrådde først i fluiddynamikk for å beskrive transport av en viss mengde væske eller dens bevegelsesmengde. Herfra følger bildet av væskepartikler som flyter langs strømlinjer. Antall slike strømlinjer som passerer en gitt flate, er da et uttrykk for fluksen til væskestrømningen.
Dette bildet fra fluidmekanikken ble benyttet av Michael Faraday og James Maxwell til å beskrive elektromagnetiske felt ved deres feltlinjer. Da disse tilsvarer strømlinjene til en væske, kunne fluksbegrepet på en naturlig måte innføres i elektromagnetismen og har der en sentral betydning.
Magnetisk fluks måles i weber (Wb), mens magnetisk flukstetthet måles i tesla (T).
Eksempel
Massestrømmen av en væske med tetthet ρ og hastighet v er gitt ved vektorfeltet. Er d S = dS n  et lite flateelement med retning n som danner vinkelen θ med J, er det bare komponenten J cosθ av denne som står vinkelrett på flateelementet, som vil strømme gjennom dette. Det tilsvarer fluksen d Φ = J cosθdS = J⋅d S  når man innfører skalarproduktet mellom to vektorer.
Når dette flateelementet er en liten del av en større flate, er den totale fluksen gjennom flaten gitt ved integralet
Størrelsen til fluksen sier i dette tilfellet hvor mye masse per tidsenhet som strømmer gjennom flaten. Det kommer også frem fra dens måleenhet i SI-systemet som blir
Hadle Rasmus Bjuland
Hadle Rasmus Bjuland (født 19. mai 2000) er en norsk politiker (KrF) fra Nærbø i Hå kommune i Rogaland. Fra høsten 2021 er han leder for Kristelig Folkepartis Ungdom.
Fluks
Eksempel
Under stasjonære forhold vil like mye masse strømme inn gjennom lukket flate som ut av denne, noe som matematisk tilsvarer at
Man tenker seg da en fast flate som delvis består av en fysisk flate som holder væsken på plass pluss tenkte deler som væsken gjennomstrømmer som sies å være åpne. Den totale fluksen gjennom hele flaten er null og er et uttrykk for kontinuitetsligningen i hydrodynamikk. Hvis flaten inneholder to åpne deler S1 og S2 hvor strømmen har verdiene J1 og J2,  har man derfor
Hadle Rasmus Bjuland
Han har tidligere vært politisk nestleder i ungdomspartiet og fylkesleder for både Aust-Agder og Vest-Agder KrFU, og vært politisk rådgiver for Oslo KrFs bystyregruppe. Han har også jobbet for KrFs stortingsgruppe, først som trainee og senere som kommunikasjonsrådgiver. Ved stortingsvalget 2021 var han 2. kandidat for Rogaland KrF, og ble valgt inn som 1. vararepresentant fra KrF i Rogaland på Stortinget for perioden 2021–2025. Han møtte for representanten Olaug Bollestad fra 1. til 14. oktober 2021, da hun satt i regjeringen Solberg som statsråd for Barne- og familiedepartementet.
Fluks
Eksempel
I det enkleste tilfelle hvor de to delflatene står vinkelrett på hastighetsfeltet v og dette er konstant over flatene, forenkles denne massebevarelsen til betingelsen ρ1v1S1 = ρ2v2S2. Dette er det enkleste uttrykk for at fluksen inn i volumet er lik fluksen ut av det under stasjonære forhold. Vanligvis er tettheten ρ konstant, noe som betyr at strømningshastigheten er størst gjennom den flaten som er minst.
Elektrisk felt
Et elektrisk felt E skapes av elektriske ladninger. Det kan også beskrives ved forskyvningsfeltet D = ε E hvor ε er permittiviteten til materialet feltene befinner seg i. Begge disse vektorfeltene kan benyttes til å definere en elektrisk fluks. Benytter man D-feltet og betrakter en flate S i dette feltet, er denne definert ved integralet
I SI-systemet måles forskyvningsfeltet D i enheter av C/m2, slik at den elektriske fluksen har samme måleenhet som elektrisk ladning,. Dette kommer tydelig frem ved å betrakte en lukket flate. Gauss' lov sier da at fluksen gjennom en slik flate er den totale ladningen Q innenfor flaten. Det tilsvarer sammenhengen
Ved bruk av divergensteoremet kan dette skrives som
I denne sammenhengen omtales den lukkete flaten vanligvis som en Gauss-flate som i mange sammenhenger gjør det mulig å benytte den elektriske fluksen til å løse praktiske problem innen elektrostatikken.
Da totalladningen Q også kan skrives som et integral over det samme volumet innesluttet av S med ladningstetthet ρ må man ha den fundamentale sammenhengen
Dette er Gauss' lov på differensiell form og omtales også som Maxwells første ligning. Den er gyldig også når det elektriske feltet varierer med tiden, men den tilsvarende fluksen har ikke da samme anvendbarhet.
Magnetisk felt
Magnetisk fluks er gitt ved det magnetiske feltet B. For en flate S er den definert som
slik at B også ofte kalles for det magnetiske fluksfeltet. Mens dette feltet måles i enheter av Tesla (T), er enheten for den tilsvarende fluksen Weber (Wb) slik at 1 T = 1 Wb/m2.
Uttrykkes dette ved vektorpotensialet som B = ∇ × A, kan man ved hjelp av Stokes' teorem alternativt skrive fluksen som
hvor C = ∂S er randen til flaten S og ds er et differensielt linjeelement langs denne kurven.
I motsetning til den elektriske fluksen, er den magnetiske fluksen gjennom en lukket flate alltid null. Dette er innholdet av Maxwells andre ligning som derfor kan skrives som ∇⋅B = 0. Ligningen tilsvarer at det ikke finnes virkelige, magnetiske ladninger. Da feltlinjer alltid må starte og ende på tilsvarende ladninger, betyr det at disse for B-feltet alltid må være lukkete kurver.
Denne fluksen har en sentral plass i elektromagnetisk teori og likså for magnetfelt som varierer med tiden. Det er spesielt tydelig i Faradays induksjonslov hvor den tidsderiverte av fluksen gir den induserte, elektromotoriske spenningen,
En lukket strømsløyfe som fører en konstant strøm I og befinner seg i et ytre magnetfelt, har en vekselvirkningsenergi som er gitt ved
hvor ΦB  er den magnetiske fluksen gjennom sløyfen. Hele energien til dette systemet vil også inkludere energien til feltet.
i det ytre magnetfeltet. Likevektsstillingen inntrer der denne energien er minimal som tilsvarer at dipolen har samme retning som B-feltet og fluksen gjennom den er maksimal.
Magnetiske flukser kan ikke uten videre trenge inn i superledere. Kvantemekanikken sier da at denne fluksen kun kan opptre med diskrete verdier som alle er et multiplum av et mindre, fundamentalt flukskvantum. Dette fenomenet kalles flukskvantisering og er eksperimentelt påvist.
Andre flukser
Kanskje den mest kjente fluksen i fysikk er elektrisk strøm. Den er definert ved en fluksvektor som er strømtettheten J som har måleenhet A/m2. Strømmen gjennom en flate S er da
I kvantemekanikken opptrer også flukser i forbindelse med strøm av sannsynlighetsamplituder eller bølgefunksjoner. En slik kvantemekansik fluks er da et mål for synnsynligheten for at en partikkel skal passere den gitte flaten.
Referanser
Sähkövuo
Joachim II av Brandenburg
Joachim II av Brandenburg med tilnavnet Hector (født 13. januar 1505 i Cölln i Tyskland, død 3. januar 1571 i Köpenick), kurfyrste av Brandenburg fra 1535 til sin død.
Liv og virke
Joachim IIs regjeringstid innledet en ny epoke i Brandenburg. Dette gjaldt fremfor alt innføringen av reformasjonen i 1539. Joachim hadde opplevd kirkesplittelsen som en realitet innen sin egen slekt. Fra sin fars og sin onkels side ble han trukket i katolsk retning. Faren var Joachim I, og hadde ikke sluttet seg til reformasjonen; farens bror var kardinal Albrecht III av Brandenburg, erkebiskop av Mainz og av Magdeburg. Men gjennom hans mor Elisabeth av Danmark, Norge og Sverige, trakk det mot det lutherske. En annen onkel Albrecht var hertugen av Preussen, og han hadde innført reformasjonen i Preussen allerede i 1526. Denne spenningen kan kanskje forklare hvorfor Joachim II etter sin egen konversjon var blant de mer moderate lutheranere og f.eks. ikke sluttet seg til Det schmalkaldiske forbund.
Joachim II førte et overdådig hoff og bedrev en aktiv byggevirksomhet, slik at Brandenburg ble nedtynget av gjeld i hans regjeringstid.
Chrysomela vigintipunctata
Chrysomela vigintipunctata er en bille som tilhører familiegruppen bladbiller (Chrysomelidae).
Utseende
Chrysomela vigintipunctata er mellom 6,5-8,5 mm lang. Kroppen er litt langsmal eller mer oval som bladbillene ofte er. Antennens niende og tiende ledd er bredere enn de er lange. Halskjoldet har en metallisk glans og er tofarget. Midten er glinsende i en mørk, nesten svart farge, på hver side er det en lys sidekant. Denne har samme grunnfarge som dekkvingene, en rødlig eller lysere gul-rød farge. Dekkvingene er tofarget, med hver ti flekker i en mørk farge. Herav kommer det latinske navnet Chrysomela vigintipunctata som omtaler at billen har tyveflekker. Midtlinjen (sømmen) er mørk. Dekkvingene har uregelmessig punktur, ikke ordnet i langsgående rekker. Beina er både lyse og mørke på farge, skinnbeinet (tibia) er lyst, mens lårene (femora) er mørke.
Larvene er dråpeformet og tykke, de er brunlige. Også de har mange flekker.
Levevis
Både larvene og de voksne (imago) billene lever av å spise blad på næringsplanten, som er blad på trær og busker. Vanligvis på seljer (Salix).
Larvene er lite kamuflert, men har en viss beskyttelse ved at de lukter vondt.
Over the Top
Over the Top er en amerikansk drama- og actionfilm fra 1987 med Sylvester Stallone, produsert og regissert av Menahem Golan. Filmen handler om en lastebilsjåfør som prøver å vinne tilbake sin avhendte sønn samtidig som han blir mester i håndbak. Manuskriptet er skrevet av Stirling Silliphant og Sylvester Stallone. Originalmusikken er komponert av Giorgio Moroder.
Selve "hoved sangen", "Winner takes it all" er komponert av Sammy Hagar
Handlingsreferat
Lincoln Hawk er en lastebil-kjører som begynner som wrestler for å tjene ekstra penger. Hans tidligere kone Christina, som lider av hjertesykdom, ber om at Hawk henter sin lille sønn Michael fra skole slik at de to kan bli kjent. Hawk hadde forlatt dem 10 år tidligere. Michaels kontrollerende bestefar Jason Cutler er velstående, men hater Hawk og ikke liker datterens forhold til ham. Han mener at Hawk ikke har noen rett til å være i barnebarnets liv. I løpet av en tur fra Colorado til California, begynner Michael å stole på Hawk. Spesielt etter at Hawk redder ham fra kidnappere, som faktisk var kriminelle ansatt av Cutler for å få tak i Michael.
Hawk lærer ham om wrestling, og å kjøre lastebil. Men de får høre at Christina døde av komplikasjoner ved kirurgi. De besøker bestefaren, men Hawk blir arrestert for overtredelse når han blir avvist fra Cutlers inngjerdede herskapshus. Michael besøker faren sin i fengsel og tilgir ham, men forteller at han føler seg tryggere av å bo sammen med bestefaren sin. Etter løslatelsen begynner Hawk å konkurrere i World Armwrestling Championship i Las Vegas. Håpet hans er å vinne hovedpremien på 100 000 dollar og en helt ny, større lastebil verdt 250 000 dollar sånn at han kan grunnlegge sitt eget lastebil-firma.
I mellomtiden oppdager Michael alle brevene som Hawk har sendt ham i årenes løp, og innser at bestefaren hans har skjult sannheten om faren sin for Michael. Cutler gjorde alt for å drive Michaels foreldrene fra hverandre, og hadde gjemt alle brevene som Hawk hadde skrevet til ham. Irritert over bestefarens bedrag, stjeler Michael en av bestefarens mange kjøretøy (en lastebil) for å reise til Las Vegas og finne Hawk. Cutler besøker Hawk, og mener at Hawk alltid har vært en taper, men han ønsker å gi Hawk 500 000 dollar og en splitter ny lastebil (enda bedre enn turneringens hovedpris) under forutsetning av at Hawk trekker seg fra konkurransen, og holder seg borte fra Michael for resten av livet. Eller så kan Hawk velge å møte Bull Hurley i finalen, som har vært en ubeseiret verdensmester i fem år.
Til skogs
Til skogs var Oslo og Omegn Turistforenings medlemsblad fra opprettelsen i 1936 til 2002. Bladet var i starten et enkelt meldingsblad med hovedsakelig informasjon om fellesturer. I 1954 ble meldingsbladet utvidet til et mer omfattende medlemsblad med annet type stoff og mer omfattende innhold.
Til skogs er et viktig kildemateriale til alt som har med Oslomarka å gjøre, f.eks. utviklingen av OOT, sti- og merkearbeidet i Oslomarka, Oslomarkasaken, arbeidet med Markalov og flerbruksplan for Oslomarka, mm.
Bamburgh
Bamburgh er en stor landsby og verdslig sogn ved kysten av Northumberland i England. Den hadde en befolkning på 454 innbyggere i 2001, noe som minsket til 414 ved folketellingen i 2011.
Det er kjent for to grunner: den fryktinngytende festningen Bamburgh Castle som har utsyn over stranden og var setet til de tidligere kongene av Northumbria, og for tiden eid slekten Armstrong (se William Armstrong); og landsbyen tilknytning til den viktorianske heltinnen Grace Darling som er gravlagt her.
Den omfattende sandstranden ble belønnet med Blått Flagg i 2005; en internasjonal miljøsertifisering som gis til badestrender og småbåthavner som oppfyller visse krav om vannkvalitet, sikkerhet, service og miljøinformasjon. Området med sandstrender er utsett til et «sted av særskilt vitenskapelig interesse» (Site of Special Scientific Interest). Stredene er også populære hos ferieturister, friluftsfolk og andre besøkende, og er innenfor Northumberlands område av «Område med spesielt vakker natur».
Historie
Bamburgh Castle var sete for kongene av Northumbria. Byen var også hovedstad for det angelsaksiske kongedømmet Bernicia på 500- og 600-tallet. Det ble bygget av Ida av Bernicia (ca. 547 559). Det opprinnelige navnet på stedet skal ha vært Bebbanburgh, etter Bebba, som var gift med Idas sønnesønn Adda av Bernicia. i 1704 ble festningen kjøpt av Lord Crewe, biskop av Durham. Han opprettet en veldedig pikeskole der. Fondet som skulle finansiere skolen dekket ikke driften over tid, og i 1894 kjøpte William, 1. Lord Armstrong slottet og gjorde det til familiens bolig. De bor fortsatt der.
Den første kirken i Bamburgh ble reist av Oswald av Northumbria i 635.
En av de mest kjente personer fra Bamburgh er Grace Darling (1815–1842). I 1838 rodde hun sammen med sin far ut til et skip som hadde gått på grunn, og de lyktes i å redde ni passasjerer. Hun er gravlagt på kirkegården, og rett ved siden av ligger et museum til hennes ære.
Soozie Tyrell
Bakgrunn
Soozie Tyrell ble født som datter av en amerikansk militær tjenestemann som reiste omfattende. Til sist bosatte familien seg i Florida hvor hun kortvarig fulgte undervisning i musikkteori ved Universitetet i South Florida. Deretter flyttet hun til New York hvor hun opptrådte som gatemusikant i en rekke år. Sammen med Patti Scialfa og Lisa Lowell dannet hun en gatemusikkgruppe kjent som Trickster.
Karriere
Tyrell begynte å opptre på innspillinger med Southside Johnny & The Asbury Jukes' Love is a Sacrifice i 1980. Deretter ledet hun sin egen countrygruppe Soozie & High in the Saddle. Fra midten av 1980-tallet samarbeidet hun med David Johansen og hans alterego «Buster Poindexter» i femten år, opptrådte på seks album og en rekke turner foruten også samarbeid på musikalen Poet's Café. Tyrell, Scialfa og Lowell opptrådte på David Johansens album oppkalt etter hans sceneframtoning Buster Poindexter som ble utgitt i 1987 på RCA Records som blant annet hadde en populær selskapsdanssingelen «Hot-Hot-Hot». Deres vennskap og felles innspillingsprosjekter har fortsatt fram til i dag.
I 2003 ble Tyrells debutalbum White Lines utgitt på Treasure Records.
Fjerdingen (andre betydninger)
Fjerdingen er stedsnavn flere steder i Norge, som har sitt opphav i den administrative inndelingen fjerding (firedel).
Lars Ramstad (politiker)
Han var ordfører i Rauma kommune fra 1972 til 1973 og fylkesordfører i Møre og Romsdal fra 1984 til 1991. Han satt tilsammen 16 år på fylkestinget, som representant for Høyre.
Ramstad er utdannet adjunkt og var ansatt ved Rauma videregående skole fra 1968. Han var skolens rektor fra 1972 til 2006, da han gikk av med pensjon.
Plankeveien gjennom Østmarka
Plankeveien gjennom Østmarka er den tidligere vinterveien som i hovedsak fulgte vann og myrer gjennom skogen, og som var den tids hovedvei til Christiania fra sagene i Rausjøgrenda og Enebakk. Plankeveien var hovedferdselsåren fra Enebakk og Nordre Follo inn til Christiania helt til den nye kjøreveien til Enebakk sto ferdig omkring 1865; dvs. den veien vi i dag kjenner som fylkesvei 155 fra Oslo til Ytre Enebakk.
Navn
Navnet «Plankeveien» er relativt nytt, og Reidar Fønnebø hevder at «(navnet) har ingen tradisjon». «Plankeveien» dukker for eksempel først opp i skriftlige kilder i 1964, i en omtale av den første utgaven av Østmarka-kartet til Oppsal I.F. . Neste gang vi finner plankevei-navnet i bruk er i 1967, i boka På ski i Oslomarka av Knut A. Nilsen.
Plankeveien gjennom Østmarka er langt fra det eneste plankevei-navnet i Osloområdet. Betydelig mer kjent – og også av større betydning for transport og økonomi – er nok Plankeveien fra Strømmen og Lillestrøm til Christiania.
Historie
Christiania – og Oslo før den tid – hadde stort behov for tømmer og plank – og også andre forsyninger. Og skogeiere og bønder trengte tilgang til markedet i byen. Så fra «de eldste tider» var det behov for transport og ferdselsårer fra omlandet inn til byen. Transport av plank inn til byen var en viktig inntektskilde for mange bønder helt fra starten av «plankeøkonomien» da oppgangssaga kom i bruk for alvor på 1500- og 1600-tallet og fram til jernbanetransporten overtok fra 1860-tallet og utover.
Det er vanskelig å fastlegge etableringen av Plankeveien til et bestemt år eller tidsrom, for sannsynligvis har dette vært den vanlige vinterveien gjennom skogen «til alle tider». Men veien har sikkert blitt utbedret ved behov eller på initiativ fra ekstra driftige og ressurssterke personer, og for eksempel er Karen Cudrio (eier store deler av Østmarka på 1700-tallet) tillagt mye av æren for etableringen av veien. Mer sannsynlig er det at hun fikk tok initiativ til omleggingen og forkortingen av veien på slutten av 1760-tallet.
Veien over Elvåga var en lang omvei, og Karen Cudrio så straks at det kunne spares rundt en mil ved å anlegge en vei fra Pettersbråten ved Elvåga og tversover til Nøklevann og Østensjøvannet. Veien ble bygget straks etter 1760. Riktignok måtte en bruke to hester i «forspann» opp bakkene fra Pettersbråten til Langvann og forbi dette til toppen av høydedraget ved Kruggmyr, men dette var for bagateller å regne i forhold til den lange veien om Ellingsrud. En liten veistump på et par hundre meter i det samme området har krav på litt nærmere omtale. Den går fra litt nord Kruggmyr på skrå ned den svært bratte lia til bunnen av Gudbrandsdalen. Denne veien har spesiell interesse for turgåere, fordi den helt opp til våre dager er blitt kalt «Cudriobakken». Den var ikke mer enn høyst to meter på det bredeste. Bakkens nære tilknytning til Plankeveien kan tyde på at den har hatt en eller annen funksjon i forbindelse med denne. En kan gjette på at den har tjent som en snarvei, og at den har vært «enveiskjørt» for løshestene i «forspannet» når disse var ferdig med sitt oppdrag ved Kruggmyr. På den måten unngikk man møtende trafikk når disse skulle tilbake til Pettersbråten etter ny vending.
Plankeveien, slik Karen Cudrio hadde planlagt og bygget den, ble brukt som transportvei i over 100 år. Da den nye Enebakkveien om Krokhol og Fjeld var ferdig i 1865, ble den tradisjonsrike plankekjøring på vinterveien nedlagt. Av synlige minner fra veiens storhetstid, er vel den store steinmuren ved Kruggmyr den viktigste.
Siouxsie and the Banshees
Siouxsie and the Banshees var et britisk band innen britisk alternativ rock og post-punk på 1980-tallet. Gruppa ble grunnlagt i 1976 av vokalist Siouxsie Sioux og bassist Steven Severin. Det ble oppløst i 1996.
The Times har beskrevet Siouxsie and the Banshees som «et av de mest dristige og kompromissløse bandene i postpunk-perioden». Gruppa ga ut sin første single, «Hong Kong Garden», i august 1978, mens debutalbumet, The Scream, kom i november 1978 og gjennomgående mottok gode kritikker. Siouxsie and the Banshees er kjent for hitlåter som «Happy House», «Christine», «Spellbound», «Cities in Dust», «Peek-A-Boo» og «Kiss Them For Me».
Siouxsie and the Banshees har påvirket mange band med forskjellige stilarter, slik som Joy Division, The Cure, The Smiths, Radiohead,  U2, Massive Attack, og Bloc Party. Bandet var en av inspirasjonene til dannelsen og utviklingen til gothic rock-sjangeren. Musikken kombinerte elementer fra pop- og avant-garde-musikk. Siouxsie and the Banshees ble oppløst i 1996, og Siouxsie og trommeslager Budgie fortsatte sammen i bandet The Creatures. I 2004 startet Siouxsie en solokarriere.
Johan Grøttumsbråten
Johan Hagbart Pedersen Grøttumsbråten (født 24. februar 1899 i Sørkedalen, Kristiania, død 21. januar 1983 i Vestre Aker, Oslo) var en norsk langrenns- og kombinertløper aktiv på 1920-tallet. Han vant OL-gull hele tre ganger. Han representerte Sørkedalens IF, og senere IL i BUL, Oslo.
Biografi
Grøttumsbråten ble olympisk mester i kombinert både i St. Moritz 1928 og i Lake Placid 1932. I sistnevnte vinter-OL var han dessuten norsk flaggbærer. I 1928 vant han også gull på 18 km langrenn. Han ble også verdensmester tre ganger, i kombinert i 1926 og 1931. I 1926 ble han også verdensmester på 18 km langrenn.
Han vant kombinert i Holmenkollrennene fem ganger, i 1923, 1926, 1928, 1929 og 1931. Han tok også fem seire i det kombinerte langrennet. Han vant ti kongepokaler i årene 1922–10931.
I 1924 ble han tildelt Holmenkollmedaljen.
Under krigen gjorde Grøttumsbråten en stor innsats for Norge og var en periode kurersjef i den hemmelige etterretningsorganisasjonen XU, inntil han i 1944 måtte rømme til Sverige. Han fortsatte etterretningsarbeidet i landflyktighet.
I 1999 ble det reist en skulptur med skiløperen som motiv i forbindelse med Grøttumsbråtens 100-årsjubileum. Skulpturen står ved Frognerseteren, nær Sportsrestauranten («Sporten») og er utført av Nils Aas og reist av BUL (Bondeungdomslaget i Oslo).
Anathema
Anathema er et engelsk rockeband fra Liverpool. Det er først og fremst kjent for å bidra til å utvikle death-doom-«soundet» på de tidlige utgivelsene Serenades og The Silent Enigma. Etter dette gikk bandet over til å spille melodisk, atmosfærisk rock.
Det består nå av brødrene Vincent (gitar og vokal), Danny (gitar) og Jamie Cavanagh (bass), søsknene John (trommer) og Lee Douglas (kvinnelig vokal), samt portugisiske Daniel Cardoso (trommer og keyboard).
De første årene
Anathema ble startet i 1990 som et doom metal-band, opprinnelig under navnet Pagan Angel. I november samme år spilte bandet inn sin første demo, «An Iliad of Woes». Den fanget oppmerksomheten til flere band fra den engelske metalscenen, og bidro til at Anathema begynte å spille konserter med band som Bolt Thrower og Paradise Lost.
I begynnelsen av 1991 tok bandet sitt nåværende navn og utga sin annen demo med tittelen All Faith is lost, som resulterte i en avtale om fire album med Peaceville Records. Den første utgivelsen på denne labelen var The Crestfall EP i november 1992. De tok materialet fra albumet med på turné med Cannibal Corpse.
Anathema gjennomførte sin første europeiske i 1994, og ble fulgt av konserter ved Independent Rock Festival i Brasil.
I mai 1995 skiltes vokalist Darren White med bandet og dannet etterhvert The Blood Divine. I stedet for å rekruttere en ny vokalist, bestemte bandet at gitarist Vincent Cavanagh skulle overta Whites rolle. Denne nye besetningen debuterte ved å turnere med Cathedral i Storbritannia.
Midten av 90-tallet
Da Eternity kom i 1996, la bandet om til et mer atmosfærisk uttrykk og begynte overgangen til ren vokal. Albumet Judgement skulle senere videreføre denne stilen, og utgivelsen ble etterfulgt av en europeisk turné.
Det andre medlemmet som forlot bandet var trommeslager John Douglas, som sluttet sommeren 1997. Han ble erstattet av Shaun Steels, tidligere medlem av Solstice, som senere kom til å spille trommer for My Dying Bride.
Alternative 4 ble utgitt i 1998. I løpet av denne tida gikk bandets besetning gjennom mange endringer. Bassist og låtskriver Duncan Patterson sluttet grunnet musikalske uenigheter, og ble erstatta av Dave Pybus av Dreambreed, der Duncan hadde spilt bass en kort periode. Martin Powell (som hadde spilt keyboard og fiolin for My Dying Bride tidligere) ble også med i bandet. Og til sist kom originaltrommis John Douglas tilbake.
I juni 1999 ble Judgement utgitt, et album som markerte Anathemas komplette skifte fra doom metal-sjangeren til langsommere og mer eksperimentelle låter. Dette nye uttrykket har blitt sammenligna med blant andre Pink Floyd, Jeff Buckley og, i noe mindre grad, Radiohead.
Alternativt uttrykk
Kort tid før utgivelsen av A fine Day to Exit annonserte Dave Pybus sin avgang fra bandet, og ble senere med Cradle of Filth. George Roberts som turnébassist erstattet ham før Jamie Cavanagh overtok senere.
I mars 2002 annonserte Daniel Cavanagh sin avgang fra bandet for å bli med i Duncan Pattersonss band Antimatter. Han vendte imidlertid tilbake til Anathema i 2003 for utgivelsen av A Natural Disaster og dro igang deres Europa-turné.
Etter at bandets plateselskap Music for Nations ble kjøpt av Sony BMG sto Anathema uten plateselskap, til tross for å ha gjennomført en omfattende turné i Storbritannia med det finske rockebandet HIM i april 2006. Under sin søken etter nytt plateselskapet, tok bandet antatt ei mer «gjør det selv»-tilnærming til utgivelser ved å omfavne internett og gi ut sanger via egen hjemmeside hvor fansen kan være med på å finansiere album ved å gi et beløp etter eget ønske.
Til tross for den åpenbare mangelen på turnéstøtte fra plateselskap, fortsetter bandet å spille konserter i Europa.
Karol Sidor
Karol Sidor (født 16. juli 1901 i Ružomberok i den slovakiske delen av kongedømmet Ungarn i Østerrike-Ungarn, død 20. oktober 1953 i Montréal i Canada) var en slovakisk nasjonalistisk politiker og journalist. Han var politisk aktiv fra tidlig alder for den slovakiske nasjonale sak, var imidlertid ikke avklart i sitt syn på det ganglige ved full uavhengighet og ble derfor stort sett satt på sidelinjen i den slovakiske republikks tid.
Bakgrunn
Sidor var bekjennende katolikk. Han gikk på folkeskolen i Ružomberok og deretter på piaristenes gymnasi. Nasjonalisten Andrej Hlinka var katolsk sogneprest i hjembyen hans, og han ble et stort forbilde for Sidor i tenårene. I 1919 ble Hlinka arrestert i Böhmen, og den attenårige Sidor organiserte da en studentstreik i protest mot arrestasjonen.
I 1934 skrev Sidor en biografi om Hlinka.
Politisk virke
Etter endt utdannelse ble han med i Det slovakiske folkeparti (SPP) og ble et av dets ledende medlemmer på partiets pro-polske fløy. Imidlertid ble han snart assosiert med Ferdinand Ďurčanský- og Vojtech Tuka-fløyene i partiet. Han ble innvalgt i det tsjekkoslovakiske parlament i 1935, og noe merkelig gitt hans tidlige tanker om saken, ble han gitt i oppgave å argumentere mot Polens krav på slovakisk territorium. Den i befolkningen høyt skattede Sidor ble også lederen av Hlinkagarden, på livstid ble det bestemt, og ble promovert som en senere etterfølger etter Hlinka. Skjønt det skulle det ikke bli noe av. Sidor gjorde Garden til personlig maktinstrument overfor Jozef Tiso, hans fremste rival innen partiet, og som etter Hlinkas død formelt overtok partiledelsen.
Han fikk vervet som minister for slovakiske anliggender i den tsjekkoslovakiske regjeringen i 1938, en rolle som tok ham bort fra radikalerne i SPP med det resultat at Jozef Tiso kunne vinne kontroll over partiet fremfor ham. Han ble mer og mer på vakt overfor Nazi-Tyskland og avviste Arthur Seyss-Inquarts fremstøt i 1939 om at Slovakia burde erklære uavhengighet, noe som førte til at nazistene konsentrerte sin innsats om å bearbeide Tiso i stedet. Da Slovakias uavhengighet ble erklært, fungerte Sidor som landets innenriksminister i litt over en måneds tid i 1939, før deres press tvang ham ut.
Sidor var sterkt antisemittisk, men hadde likevel forbehold mot nazistene og skulle senere bare tjene sitt land langt borte, som sendemann til Den hellige stol. Fra januar til mars 1939 var han også i oppdrag å undersøke «det jødiske spørsmål» i Slovakia. Men ingenting kom ut av dette oppdraget, og til slutt skulle saken bli overtatt av nazistene.
Tiden som minister til Pavestolen
Fra 1943 søkte han intensivt etter muligheter ril å vinne tilgang til de vestallierte. Med dette ønsket han å forhindre at Tsjekkoslovakia under Edvard Beneš på nytt skulle komme inn under sovjetisk innflytelse. Sammen med sine tilhengere i Slovakia planla han å foreta en maktovertagelse i det rette øyeblikk, og så danne en koalisjonsregjering ville være akseptable for de vestlige allierte makter.
Utenrikspolitisk overveide Sidor forskjellige katolsk definerte løsere konføderasjons- og alliansemuligheter, for å forhindre at Slovakia skulle falle inn under en sovjetisk maktblokk etter krigen og i det minste ad omveier redde hjemlandets nasjonale statlighet. For sine fremtidsplaner støttet han seg fremfor alt til Vatikanet. Slik skrev han til biskop Jozef Čársky (1886-1962):
Den tradisjonelt polskvennlige Sidor så også støtte og forbilde i polsk politikk. Sidor fremla sitt standpunkt i et brev til sin venn og meningsfelle Peter Prídavos, som også var grunnlegger av Det slovakiske nasjonalråd i London:
Sidor antok at også de tallrike og godt organiserte slovakiske utvandrere til USA ville agere med virkekraft for hjemlandet, og overvurderte nok kraftig den slovakisk-amerikanske minoritets muligheter.
I landflyktighet
Sidor mottok amerikansk pass i 1947.
I oktober 1948 forente Sidor demokratiske slovakiske krefter i utlandet til Det slovakiske nasjonalråd og ble dets formann. Tidlig i 1950 emigrerte har til Canada og var til sin død en av de ledende slovakiske personligheter i politikken på det amerikanske kontinent.
Politisk polariserte eksil-slovakene seg etter krigen i to hovedleirer rundt Sidor og rundt Ferdinand Ďurčanský (1906-1974). Ďurčanský og hans tilhengere i Det slovakiske aksjonsutvalg la til grunn at Den slovakiske stat vedvarte i rettslig forstand. Sidors tilhengerskare, i Det slovakiske nasjonalråd i utlandet (slovakisk: Slovenská národná rada v zahraničí, forkortet SNRvZ) – deriblant fremfor alt tidligere diplomater dor Slovakia i nøytrale stater – vurderte saksforholdene mer realistisk.
Da trodde ikke på Den slovakiske stats kontinuitet, ettersom den allerede siden 1941 og 1942 ikke mer ble anerkjent av de fleste allierte stater. Sidor var til forskjell fra Ďurčanský overbevist om at etterkrigsårenes ordning kunne bestå i flere årtier, og at den slovakiske motstand i utlandet kunne vekke den demokratisk-vestlige verdens oppmerksomhet om slovakernes situasjon i det kommunistiske regime.
Siste leveår
Tidlig i 1952 ble Sidor alvorlig syk, men reduserte ikke sin intensive politiske virksomhet. Han pleide skriftlig og personlig kontakt med hundrevis av eksilslovaker verden over, og med eksilpolitikere fra andre mellomeuropeiske land. Den 20. oktober 1953 måtte Sidor gi tapt for sykdommen. Den store begravelsen fulgte den 24. oktober 1953.
MS Madammen
MS Madammen ble bygd av G. G. Gjerdes Skipsbyggeri, Hatlestrand (# 67) 37 brt, 18 nrt, 17,68 x 4,74 x 2,26, DM (Caterpillar Tractor Inc., Peoria IL), 180 bHK.
Dobbedalsheia
Dobbedalshei er en ås i Grimstad kommune i Agder. Med sine 360,7 moh. er det den høyeste toppen i kommunen.
Giuseppe Vallemani
Giuseppe Vallemani (født 9. juni 1648 i Fabriano i Italia, død 15. desember 1725 i Roma) var en av den katolske kirkes kardinaler. Han var tilknyttet Den romerske kurie.
Svartåsen
Svartåsen finnes flere steder i Norge.
Charles Giordano
Charles Giordano (født 1954 i Brooklyn i New York ) er en amerikansk keyboardist og trekkspiller. Giordano er hovedsakelig kjent som det nyeste medlemmet av Bruce Springsteens E Street Band. Han spiller keyboard og orgel i bandet etter den E Streets organist Danny Federici ble alvorlig syk og døde i 2008. Han er også kjent for å ha spilt keyboard med Pat Benatar på 1980-tallet, samt for å spille keyboard og trekkspill med Springsteens Sessions Band på 2006 albumet We Shall Overcome: The Seeger Sessions og det etterfølgende Sessions Band Tour,.
Med Benatar ble han som regel kredigert som Charlie Giordano på de fem albumene som han var med på fra 1983; hans rolle i bandet ble priset av Billboard magazine. Med Benatar var han lett identifiserbar på grunn av sine briller og hans spesielle bereter, blazere og 1980-talls stil på slipsene. Giordano spilte også med The David Johansen Group og Buster Poindexter and The Banshees of Blue.
Som studiomusiker har Giordano blant annet spilt på Madeleine Peyroux' 1996 album Dreamland og Bucky Pizzarellis 2000 album Italian Intermezzo; den siste er en blanding av opera, italiensk folkemusikk og swing før hans opptreden i den tilsvarende musikkmiksede Sessions Band Tour med Springsteen.
Cláudio Caçapa
Cláudio Roberto da Silva, vanligvis kjent som Cláudio Caçapa, (født 29. mai 1976 i Lavras) er en brasiliansk fotballspiller. Han spiller for Avaí, og har tidligere representert Atlético Mineiro, Lyon, Newcastle United, Cruzeiro og Évian. Han har tre landskamper for
Caçapa startet karrieren sin i 1996 i den brasilianske klubben Atlético Mineiro, hvor han etablerte seg på førstelaget. Han fikk Bola de Prata (sølvballen) i 1999, og ble også kåret til årets forsvarsspiller. Hans imponerende prestasjoner førte til at han ble kalt opp på det brasilianske. Der debuterte han i februar 2000, og har fått tre landskamper totalt.
I 2001 signerte han for Lyon, og var klubbens kaptein i fem sesonger. Han vant den franske serien i samtlige. I oktober 2006 fikk han fransk statsborgerskap etter å ha bodd i landet i over fem år.
Kontrakten med Lyon utløp sommeren 2007, og han ønsket ikke å fornye den. Derfor signerte han 3. august samme år en kontrakt med Newcastle United. Han debuterte som innbytter i det 89. minutt mot Aston Villa 18. august. Dermed ble han den tusende spilleren som representerte Newcastle i en obligatorisk kamp.
Etter å ha blitt sluppet av Newcastle i 2009 ble han hentet tilbake til Brasil, hvor han ble signert av Cruzeiro.
I 2011 signerte han for den franske klubben Évian.
DS «Felix Scheder»
D/S «Felix Scheder» ble opprinnelig bygd på Nylands mekaniske verksted i Oslo i 1941 som ei hvalfangstskute. Den ble etterhvert satt inn i tjeneste som forpostbåtm først i flotiljen V-5502, deretter V-5307. Den 12. september 1944 ble «Felix Scheder» senket av Barracuda-fly fra RAF skvadron 827. 22 personer omkom.
Vraket ble oppdaget av Reidar Stridh i 1985 på omtrent 30 meters dyp.
August Wilhelm Knoch
August Wilhelm Knoch (født 8. juni 1742, død 2. juni 1818) var en tysk naturforsker og professor i fysikk ved Collegium Carolinum.
Knoch var sønn av hoffpresten Georg Knoch i Braunschweig og studerte teologi i Leipzig med laud, deretter arbeidet han som huslærer i Braunschweig for geheimråd v. Hoym. I 1775 ble han ansatt som den husfar ved Carolinum, noe som ga ham muligheten til å vie seg til sin store lidenskap naturvitenskap.
Knoch arbeidet innen entomologi og hans presise observasjoner i årene 1781–1783, utgitt i tre bind som Beiträge zur Insectengeschichte. I 1789 ble han utnevnt til professor i fysikk. Hans verk Neue Beiträge zur Insectenkunde utkom i 1801.
Get the Horn
Get the Horn er en musikk-EP med Gluecifer. EP-en ble utgitt i 2000.
Kulturforum Berlin
Kulturforum er en samling av kulturbygg i Berlin. Den ble bygget opp i 1950- og 60-årene i utkanten av Vest-Berlin etter at det meste av Berlins kulturskatter var midlertidig tapt på den andre siden av Berlinmuren. Kulturforum karakteriseres av en innovativ modernistisk arkitektur. Det ligger like ved handelssenteret på Potsdamer Platz.
Blant kulturinstitusjonene på Kulturforum er:
Kon-Tiki Museet
Kon-Tiki Museet [sic] er et museum på Bygdøynes i Oslo som huser fartøy og kulturgjenstander fra Thor Heyerdahls ekspedisjoner. Museet er en privat stiftelse.
Utstillinger og virksomhet
Heyerdahl (1914–2002) ble verdensberømt da han i 1947 krysset Stillehavet med balsaflåten «Kon-Tiki». Siden fulgte spektakulære seilaser med sivbåtene «Ra» og «Tigris». Med sine forhistoriske seilaser viste Heyerdahl at det tidlige mennesket mestret seilet før det fant opp salen og hjulet.
På Kon-Tiki Museet kan man se originalfartøyer og oppdaterte utstillinger om Heyerdahls ekspedisjoner, deriblant «Kon-Tiki», «Ra», «Tigris», Påskeøya, Fatu-Hiva, Tùcume, Galápagos, en 30 meter lang hulevandring, undervannsutstilling med en 10 meter lang hvalhai, Thor Heyerdahls bibliotek, Personen Thor Heyerdahl og Tiki pop-kultur. Den originale Oscar-vinnende Kon-Tiki-filmen vises hver dag kl. 12 i kinoen i underetasjen. Museet har butikk. I 2011 ble Thor Heyerdahls arkiver på Kon-Tiki Museet innlemmet i UNESCOs Memory of the World Archives.
I 2019 gikk Kon-Tiki Museet med på å returnere tusenvis av gjenstander som Heyerdahl hadde borttatt fra Påskeøya.
Saphanini
Saphanini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, brune eller svarte trebukker.
Utbredelse
Gruppen har en ganske spredt utbredelse: én enkelt art lever i det sørvestlige Nord-Amerika, fire arter på Madagaskar, tre i det sørlige Afrika. De øvrige artene lever i Sør- og Mellom-Europa.
Systematisk inndeling
Slektslisten følger. Gruppen blir noen ganger plassert i underfamilien Spondylidinae.
Filippo Antonio Gualterio
Filippo Antonio Gualterio (født 24. mars 1660 i Fermo, død 21. april 1728 i Roma) var en av Den katolske kirkes kardinaler. Han var tilknyttet det pavelige diplomati, blant annet som nuntius i Frankrike. Dessuten var han erkebiskop av Imola 1701–1709 og av Todi 1709–1714.
Han ble kreert til kardinal i mai 1706 av pave Klemens XI, med Santa Cecilia som tittelkirke.
Han var nevø til kardinal Carlo Gualterio (kreert 1654).
Episkopalgenealogi
Hans episkopalgenealogi var:
Sepp Straka
Sepp Straka (født 1. mai 1993) er en østerriksk golfspiller.
7. serierunde i Toppserien 2008
7. serierunde i Toppserien 2008 ble spilt den 20. mai, bortsett fra den første kampen, som ble spilt den 18. mai.
Randsfjordlinna
Randsfjordlinna (73-455, 62-526) er en vei i Lunner kommune, som er en del av Fylkesvei 2280.
Randsfjordlinna starter som en forlengelse av Sandsvegen, ved Lunnerhallen. Den går vestover i parallell med Europavei 16, men går på sørsiden av Kalvsjøtjernet, og ved Hallomtjernet bytter veien navn til Storetjernsvegen. Veien ligger cirka 245 meter over havet ved Lunnerhallen.
Sideveier til Sandsfjordlinna er Rypsekkvegen, Sørengagutua, Oppenvegen, Kalvsjøhagen, Flekkbyen, Håvelsrudvegen, Søndre Skøien veg, Askersrudvegen, Dæhlinvegen og Hallumsvegen.
Broneheia
Broneheia er en ås i Lyngdal kommune i Agder. Toppen på Broneheia ligger på 374,0 moh., og kommunegrensen mot Lindesnes ligger ca 100 meter øst for toppen, hvor det høyeste punktet i denne kommunen ligger på 370,2 moh. Det høyeste toppen i Lindesnes kommune er imidlertid Digrevarden på 359,5 moh.
Mjeltgulvinge
Mjeltgulvinge (Colias hecla) er en dagaktiv sommerfugl i gruppen hvitvinger. Mjeltgulvinge er sjelden og finnes i arktiske områder i Nord-Europa, Nord-Amerika og på Grønland.
Utseende
Kjønnene er ganske like. Vingeoversiden har orange grunnfarge. Hos hunnen er den mer skitten (mørk pudret), men er renere hos hannen. Langs vingeranden, et fint rødlig tynt bånd eller kant (frynser). Innenfor et mørkere brun svart felt som sprer seg over hele vingespissen. I dette feltet finnes det hos hunnen noen lysere gule flekker. Framvingens diskalflekk er mørk og markert. Noe av bakvingen er mørkt eller gult pudret, særlig nær kroppen. Vingeundersiden er skitten grønn-grå på bakvingen, mens framvingen har samme farge som på oversiden. Bakvingens underside har en rød diskalflekk med hvit kjerne. På vingeoversiden er denne klart og rødorange.
Vingespennet er mellom 36 og 46 millimeter.
Mjeltgulvinge kan ligne på vandregulvinge, men de har helt forskjellig utbredelsesområde.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden. Undersiden har tett hårbekledning av lyse grå-grønne hår.